Oberta l’Exposició del Ninot 2023, a la Casa de Cultura
2025-07-24

El cap de setmana ha sigut molt intens a Burjassot, el qual es troba totalment immers en les Falles 2023. Després de la Cavalcada de l’Humor i la firma en el Llibre d’Honor de l’Ajuntament, el cap de setmana es tancava amb la inauguració de l’Exposició del Ninot 2023 a la Casa de Cultura. L’acte va estar a càrrec de l’alcalde de la localitat, Rafa García, la regidora de Falles, Estefanía Ballesteros i el president de l’Agrupació de Falles, José María Caballero.

Després de l’obertura de l’exposició, les falleres i els fallers van gaudir fent-se fotos amb els seus respectius ninots, els quals es podran visitar fins al 14 de març, dia en què es recolliran per a ser plantats en cada monument.

L’Exposició del Ninot 2023 pot visitar-se, de dilluns a divendres, en horari de 16.00 a 20.45 hores, fins a la vesprada del 14 de març.